מרגש משה לאון סרטון..
לרגל יום כדור הארץ הבין-לאומי שיתקיים היום (חמישי) מתוכנן טקס גדול בשער יפו בירושלים, בהשתתפות נשיא המדינה, ראש העירייה ובכירי העירייה. במהלך הטקס, שיתאפיין בכיבוי אורות מסיבי בשל האידאל של חיסכון בחשמל, יתקיים מופע רקדניות של להקת "מחולה" בלבוש פרובוקטיבי המנוגד לחלוטין לרוח היהדות.
"לפני יומיים קיימנו פגישה מיוחדת עם ראש העירייה ניר ברקת, ובה התרענו בפניו על התוכנית", סיפר לשבועון "משפחה" ר' אליעזר שמחיוף, חבר הנהלת ירושלים ומחזיק תיק מבני דת. "הנציגים החרדים ואנוכי אמרנו לראש העירייה שמופע כזה במרחק קצר מהמקום המקודש ביותר לעם היהודי, יגרום לתסיסה ולפרובוקציות לא רצויות בעיר, ועל כן ממולץ ביותר לבטל לחלוטין את המופע הבלתי הולם הזה.
"אנו כמובן לא נהיה שם, אולם זה לא פוטר אותנו מחובת המחאה. ראש העירייה הקשיב לנו בתשומת לב, ואני מקווה שייקח את הדברים ברצינות ויפעל בהתאם".
נכון לעכשיו, יום חמישי אחר-הצהריים, לא נראה שדבריו של שמחיוף פעלו את פעולתם על מר ברקת.